
în teoria câmpului cuantic, principalul obstacol este apariţia infinităţilor 
netratabile în interacţiunile particulelor datorită posibilităţii unor distanţe arbitrare 
între particulele punctuale. Corzile, ca obiecte extinse, oferă un cadru mai bun, care 
permite calcule finite. 1 Teoria corzilor face parte dintr-un un program de cercetare în 
care particulele punctuale din fizica particulelor sunt înlocuite de obiecte 
unidimensionale numite corzi. Ea descrie modul în care aceste corzi se propagă prin 
spaţiu şi interacţionează una cu cealaltă. La scale de dimensiuni mai mari, o coardă 
arată ca o particulă obişnuită, cu masa, sarcina şi alte proprietăţi determinate de starea 
vibraţională a corzii. Una din stările vibraţionale ale corzilor corespunde gravitonului, 
particula ipotetică din mecanică cuantică pentru forţa gravitaţională. 2 3 4 Teoria corzilor 
se manifestă de obicei în cazul energiilor foarte mari, precum în fizica găurilor negre, 
cosmologia universului timpuriu, fizica nucleară şi fizica materiei condensate. Teoria 
corzilor încearcă să unifice gravitaţia şi fizicii particulelor, iar versiunile ei ulterioare 
încearcă să modifice toate forţele fundamentale din fizică .3 

Scopul teoria corzilor a fost înlocuirea particulelor elementare cu corzi 
unidimensionale pentru a a se putea face unificarea fizicii cuantice şi a gravităţii. 

Programul de cercetare al teoriei corzilor se bazează pe o presupunere din 1930, 
conform căreia relativitatea generală seamănă cu teoria unui câmp de spin-doi fără 
masă, în spaţiul plat minkowskian.4 Cuantificarea unei astfel de teroii s-a dovedit a nu 
fi renormalizabilă perturbativ, implicând infinităţi care nu pot fi eliminate. Această 
teorie timpurie a fost abandonată până pe la mijlocul anilor 1970, când s-a dezvoltat că 
o teorie a corzilor unidimensionale. 

De remarcat că teoria corzilor a fost iniţial dezvoltată, la sfârşitul anilor 1960 şi 
începutul anilor 1970, în fizica particulelor - teoria corzilor bosonice, care s-a ocupat 
doar de bosoni. După un succes temporar ca o teorie a hadronilor, cromodinamica 
cuantică a fost recunoscută drept teoria corectă a hadronilor. în 1974 Tamiaki Yoneya 
a descoperit că teoria prevede o particulă masivă de spin 2, considerată a fi un graviton. 
John Schwarz şi Joel Scherk au reintrodus teoria lui Kaluza-Klein pentru dimensiunile 
suplimentare, a recuperat programul de bootstrap abandonat, şi astfel a început 
programul de cercetare a teoriei corzilor în gravitaţia cuantică. Un exemplu tipic de 


1 Richard Dawid, „Scientific Realism in the Age of String Theory”, Physics and Philosophy, 2007. 

2 Katrin Becker, Melanie Becker, şi John H. Schwarz, String Theory and M-Theory: A Modern Introduction 
(Cambridge ; New York: Cambridge University Press, 2007), 2-3. 

3 Becker, Becker, şi Schwarz, 3, 15-16. 

4 A. Capelli, „The Birth of String Theory Edited by Andrea Cappelli”, Cambridge Core, aprilie 2012, 
https://doi.org/10.1017/CB09780511977725. 

revigorare a unui program de cercetare în sensul lui Lakatos (programul de bootstrap) 
şi schimbare a direcţiei de cercetare a altui program (teoria corzilor) a cărui euristică, 
prin adăugarea unei teorii suplimentare ( Kaluza-Klein), s-a dovedit mult mai utilă în 
altă direcţie decât cea prevăzută iniţial. Ulterior s-a dezvoltat în teoria super corzilor, 
pe baza supersimetriei între bosoni şi fermioni,5 apărând apoi şi alte versiuni ale 
teoriei. La mijlocul anilor 1990 oamenii de ştiinţă s-au concentrat pe dezvoltarea unui 
program de cercetare unificator, o teorie în unsprezece dimensiuni sub numele de 
teoria M. 

Corzile nu au numere cuantice, dar diferă între ele prin forma topologică 
(deschise sau închise, moduri de compatcizare) şi dinamica lor (moduri de oscilaţie). 
Ele pot fi percepute la scară macroscopică drept particule punctuale cu anumite 
numere cuantice. Schimbarea modului de oscilaţie corespunde unei transformări într- 
o altă particulă. Corzile la nivel fundamental nu au constante de cuplare. Interacţiunea 
dintre ele corespunde dinamicii lor. 5 6 7 

Pentru fiecare versiune a teoriei corzilor există un singur tip de coardă, ca o 
buclă mică sau un segment de coardă, care poate vibra în moduri diferite. în programul 
de cercetare al teoriei corzilor, scala lungimii caracteristice a corzilor este de ordinul 
lungimii Planck (10-35 metri), peste care se consideră că efectele gravitaţiei cuantice 
devin semnificative.? La dimensiuni obişnuite, astfel de obiecte nu se pot distinge de 
particule punctuale zero-dimensionale. Există mai multe variante ale teoriei 
supercorzilor: tip I, tip IIA, tip IIB şi două tipuri de corzi heterotice, SO(32) şi EsxEs. 

Teoriile corzilor necesită dimensiuni suplimentare ale spaţiu-timpului, pentru 
consistenţa matematică. în teoria corzilor bosonice, spaţiu-timpul este 26- 
dimensional, în timp ce în teoria supercorzilor este 10-dimensional, iar în teoria-M este 
11-dimensional. Aceste dimensiuni suplimentare nu vor putea fi observate în 
experimente, 8 9 datorită unei compactări a acestora prin care se "închid" pe ele însele 
formând cercuri. La limită, când aceste dimensiuni suplimentare tind către zero, se 
ajunge la spaţiu-timpul obişnuit. Pentru ca teoriile să descrie corect lumea, 
dimensiunile compactate trebuie să fie în forma varietăţii topologice Calabi-Yau .9 


5 Becker, Becker, şi Schwarz, String Theory and M-Theory, 4. 

6 Vincent Lam, „Quantum Stracture and Spacetime.”, Metaphysics in Contemporary Physics , 1 ianuarie 2016, 
81-99, https://doi.org/10-l 163/9789004310827_005. 

7 Becker, Becker, şi Schwarz, String Theory and M-Theory , 6. 

8 Barton Zwiebach, A First Course in String Theory, 2 edition (Cambridge ; New York: Cambridge University 
Press, 2009). 

9 Shing-Tung Yau, The Shape oflnner Space, Reprint edition (Basic Books, 2012), cap. 6. 

O altă modalitate de reducere a numărului de dimensiuni este folosind scenariul 
cosmologiei membranelor (”brane-world”), considerând universul observabil ca un 
subspaţiu tridimensional al unui spaţiu cu mai multe dimensiuni. în aceste modele, 
gravitaţia apare din corzile închise aflate într-un spaţiu cu mai multe dimensiuni, 
explicându-se astfel şi puterea mai mică a gravitaţiei în comparaţie cu celelalte forţe 
fundamentale. 10 în teoria corzilor, o brană (prescurtarea de la "membrană”) 
generalizează noţiunea de particulă punctuală la dimensiuni diferite de zero. Branele 
sunt corpuri fizice care se supun regulilor mecanicii cuantice. 11 

O particularitate a teoriilor din acest program de cercetare sunt "dualităţile", 
transformări matematice care identifică teoriile fizice din cadrul acestui program între 
ele, trăgându-se concluzia că toate aceste teorii sunt subsumate uneia singure, teoria- 
M. 12 Două teorii sunt duale dacă sunt exact echivalente în ceea ce priveşte consecinţele 
observaţionale, deşi sunt construite în mod diferit şi pot implica diferite obiecte şi 
scenarii topologice.^ Diferitele teorii din cadrul programului de cercetare al teoriei 
corzilor sunt legate între ele prin mai multe relaţii, una fiind relaţia specifică de 
corespondenţă numită dualitatea S .‘4 O altă relaţie, numită dualitatea T, ia în 
considerare corzi care se propagă în jurul unei dimensiuni circulare suplimentare. în 
1997 s-a descoperit corespondenţa teoriei câmpurilor anti-de Sitter/conforme 
(AdS/CFT),^ care relaţionează teoria corzilor cu o teorie a câmpului cuantic. 16 într-un 
cadru mai general, corespondenţa AdS/CFT este o dualitate care corelează teoria 
corzilor cu alte teorii fizice mai bine înţelese teoretic, cu implicaţii în studiul găurilor 
negre şi gravitaţiei cuantice, dar şi în fizica nucleară 1 ? şi materia condensată. 18 

Dualităţile din teoria corzilor au fost conexate de filosofi cu probleme specifice 
filosofiei, precum subdeterminarea, convenţionalismul şi emergenţa/reducţia. Astfel, 
spaţiu-timpul a ajuns să fie considerat de unii fizicieni drept o entitate emergentă, care 
depinde, de ex., e puterea de cuplare care guvernează interacţiunile fizice. Conform 


10 Lisa Randall şi Raman Sundrum, „An Alternative to Compactification”, Physical Review Letters 83, nr. 23 (6 
decembrie 1999): 83 (23): 4690-4693, https://doi.org/10.1103/PhysRevLett.83.4690. 

11 Gregory Moore, „What Is... a Brane?”, Notices ofthe American Mathematical Society 52, nr. 2 (28 noiembrie 
2005): 214, https://www.researchwithrutgers.com/en/publications/what-is-a-brane. 

12 Becker, Becker, şi Schwarz, String Theory and M-Theory, 9-12. 

13 Dawid, „Scientific Realism in the Age of String Theory”. 

14 Becker, Becker, şi Schwarz, String Theory and M-Theory. 

15 Becker, Becker, şi Schwarz, 14-15. 

16 Zwiebach, A First Course in String Theory , 376. 

17 Igor R. Klebanov şi Juan M. Maldacena, „Solving quantum field theories via curved spacetimes”, Physics 
Today 62, nr. 1 (1 ianuarie 2009): 62 (1): 28-33, https://doi.org/10.1063/L3074260. 

18 Subir Sachdev, „Strânge and Stringy”, Scientific American 308 (1 decembrie 2012): 308 (44): 44-51, 
https://doi.org/10.1038/scientificamerican0113-44. 

dualităţii ADS/CFT, o teorie a corzilor cu io dimensiuni este echivalentă din punct de 
vedere observaţional cu o teorie gauge în 4 dimensiuni - dualitatea "gauge/gravitaţie". 
Din aceste dualităţi rezultă că teoriile, fiind echivalente, nu sunt fundamentale, şi deci 
nici spaţiu-timpul descris nu este fundamental, ci un fenomen emergent. ^ în acest 
program, teoria gauge şi teoria gravitaţională sunt limite clasice ale unei teorii cuantice 
mai cuprinzătoare, unificatoare. Filosofii se întreabă dacă două teorii duale sunt 
distincte în sens fizic sau doar variante notaţionale ale aceleiaşi teorii. 20 21 

în 1995, Edward Witten a sugerat că cele cinci familii de teorii din cadrul 
programului de cercetare al teoriei corzilor sunt cazuri limitative speciale ale unei teorii 
cu 11 dimensiuni numită teoria-M. 22 în 1997, Tom Banks, Willy Fischler, Stephen 
Shenker şi Leonard Susskind au propus un model de matrice pentru teoria M cu 11 
dimensiuni, unde limita de energie redusă a acestui model este supergravitaţia cu 
unsprezece dimensiuni. 2 3 

Feynman priveşte teoria cuantică a gravitaţiei ca "doar o altă teorie a câmpului 
cuantic" cum ar fi electrodinamica cuantică. Diferitele tipuri de particule existente sunt 
excitaţii diferite ale aceleiaşi corzi. întrucât unul din modurile de oscilare a corzilor este 
o stare de spin-2 fără masă care se identifică cu gravitonul, teoria corzilor include în 
mod necesar gravitaţia cuantică. Teoria corzilor modifică gravitaţia punctuală a 
particulelor la distanţe scurte prin schimbul de stări masive ale corzilor. 2 4 în teoriei 
corzilor, dimensiunea spaţiu-timpului nu este o proprietate intrinsecă a teoriei în sine, 
ci o proprietate a soluţiei particulare. 

în timp ce teoria corzilor nu poate oferi în prezent predicţii falsificabile, ea a 
inspirat, totuşi, propuneri noi şi imaginative pentru rezolvarea problemelor restante în 
fizica particulelor şi cosmologie. Teoria corzilor din perioada timpurie, când se ocupa 
de fizica hadronilor, poate explica de ce fermionii vin în trei generaţii ierarhice, şi ratele 
de amestecare între generaţiile de cuarci. 2 s în a doua perioadă în care a abordat 


19 Tiziana Vistarini, „Emergent Spacetime in String Theory”, 2013, 103. 

20 Joseph Polchinski, „Dualities of Fields and Strings”, arXiv:1412.5704 [hep-th], 17 decembrie 2014, 
http://arxiv.org/abs/1412.5704. 

21 Dean Rickles, „A philosopher looks at string dualities”, Studies in the History and Philosophy of Modern 
Physics 42 (2011): 42: 54-67, https://doi.Org/10.1016/j.shpsb.2010.12.005. 

22 Michael J. Duff, „The Theory Formerly Known as Strings”, Scientific American 278 (1 februarie 1998): 278 
(2): 64-9, https://doi.org/10.1038/scientificamerican0298-64. 

23 T. Banks et al., „M theory as a matrix model: A conjecture”, Physical Review D 55, nr. 8(15 aprilie 1997): 55 
(8): 5112-5128, https://doi.org/10.1103/PhysRevD.55.5112. 

24 Richard P Feynman et al., Feynman Lectures on Gravitation (Reading, Mass.: Addison-Wesley, 1995). 

25 Jonathan J. Fleckman şi Cumrun Vafa, „Flavor Flierarchy From F-theory”, Nuclear Physics B 837, nr. 1-2 
(septembrie 2010): 837 (1): 137-151, https://doi.Org/10.1016/j.nuclphysb.2010.05.009. 

gravitaţia cuantică, teoria a abordat paradoxul informaţiilor despre gaura neagră, 
numărarea entropiei corecte a găurilor negre 26 şi procesele de schimbare a topologiei. 2 ? 
Descoperirea corespondenţei AdS/CFT a condus la o formulare a teoriei corzilor în 
funcţie de teoria câmpului cuantic, mai bine înţeleasă, şi a oferit un cadru general 
pentru rezolvarea paradoxurilor găurilor negre, 28 precum cel în cazul radiaţiei 
Hawkins a găurilor negre (paradoxul informaţiilor).^ Prin programul său de cercetare, 
a condus la multe descoperiri teoretice în matematică şi teoria gauge. 

Teoria corzilor este considerată a fi un instrument util în investigarea 
proprietăţilor teoretice ale termodinamicii găurilor negre, 3 ° respectiv entropia 
acestora. 3 1 Bazele teoretice pentru aceste investigaţii u luat în considerare cazul unor 
găuri negre idealizate, cu masa cea mai mică posibilă compatibilă cu o sarcină dată. 3 2 
Acest rezultat poate fi generalizat la orice teorie a gravitaţiei, 33 putându-se extinde la 
găuri negre astrofizice non-extreme .34 

în teoria Big Bang, parte a modelului cosmologic predominant pentru univers, 
expansiunea rapidă iniţială a universului este cauzată de o particulă ipotetică numită 
inflaton. Proprietăţile exacte ale acestei particule nu sunt cunoscute. Ele ar trebui să 
fie derivate dintr-o teorie mai fundamentală, precum teoria corzilor. 35 Dezvoltarea 
acestui subprogram din cadrul programului de cercetare al teorie corzilor este în curs 
de dezvoltare. 3 6 

în teoria branelor, branele D au fost identificate cu soluţiile de supergravitaţie 
cu găuri negre. Leonard Susskind a identificat principiul holografic al lui Gerardus 't 
Hooft cu stări obişnuite ale găurilor negre termice. 


26 Andrew Strominger şi Cumrun Vafa, „Microscopic origin of the Bekenstein-Hawking entropy”, Physics 
Letters B 379, nr. 1 (27 iunie 1996): 379 (1^1): 99-104, https://doi.org/10. 1016/0370-2693(96)00345-0. 

27 A. Adams et al., „Things Fall Apart: Topology Change from Winding Tachyons”, Journal ofHigh Energy 
Physics 2005, nr. 10(11 octombrie 2005): (10): 033, https://doi.Org/10.1088/l 126-6708/2005/10/033. 

28 Sebastian de Haro et al., „Forty Years of String Theory Reflecting on the Foundations”, Foundations of 
Physics 43, nr. 1 (1 ianuarie 2013): 2, https://doi.org/10.1007/sl0701-012-9691-3. 

29 Leonard Susskind, The Black Hole War: My Battle with Stephen Hawking to Make the World Safe for 
Quantum Mechanics , Reprint edition (New York: Back Bay Books, 2009). 

30 de Flaro et al., „Forty Years of String Theory Reflecting on the Foundations”, 2. 

31 Yau, The Shape oflnner Space, 189. 

32 Yau, 192-93. 

33 Andrew Strominger, „Black Fiole Entropy from Near-Florizon Microstates”, Journal ofHigh Energy Physics 
1998, nr. 02 (15 februarie 1998): (2): 009, https://doi.0rg/lO.lO88/l 126-6708/1998/02/009. 

34 Alejandra Castro, Alexander Maloney, şi Andrew Strominger, „Flidden conformai symmetry of the Kerr black 
hole”, Physical Review D 82, nr. 2 (13 iulie 2010): (2): 024008, https://doi.org/10.1103/PhysRevD.82.024008. 

35 Becker, Becker, şi Schwarz, String Theory andM-Theory, 533. 

36 Becker, Becker, şi Schwarz, 539-43. 

Recent, unele experimente din alte domenii, precum fizica materiei condensate, 
au utilizat rezultate teoretice ale teoriei corzilor.37 Iar inseparabilitatea cuantică în 
supraconductori se bazează în mare măsură pe ideile dualităţii şi a dimensiunilor 
spaţiale suplimentare dezvoltate în teoria corzilor. Cu ajutorul dualitatăţii dintre 
teoriile gauge 4-dimensiunale şi gravitaţia 5-dimensională, teoreticienii corzilor au 
prezis valoarea experimentală a entropiei în plasmă, rezultat neobţinut prin niciun alt 
model teoretic, dar acestea nu sunt validări experimentale absolute. 3 8 39 

Se speră ca dimensiunile suplimentare să poată fi observate cu ajuorul Hadron 
Collider (LHC) de la CERN, Geneva, dar o eventuală infirmare nu ar însemna refutarea 
teoriei. 

Pentru mulţi cercetători, teoria gauge este considerată drept singura modalitate 
de a renormaliza relaţii, iar teoria corzilor singura opţiune de a elimina infinităţile unui 
program unificator al fizicii cuantice şi gravităţii. Teoria corzilor a fost coroborată 
experimental iniţial ca teorie din fizica particulelor, dar în dezvoltarea actuală este 
considerată a fi departe de a putea fi considerată falsificabilă. Continuarea programului 
se bazează pe încrederea că teoria este cel mai bun candidat pentru un program 
unificator total. Credibilitatea ei este sporită de interconexiunile create în decursul 
dezvoltării sale, precum în cazul supersimetriei şi al cosmologiei găurilor negre. 

Teoria corzilor încă nu are o definiţie satisfăcătoare în toate circumstanţele. 
Teoria apelează la tehnici perturbative, 4 ° dar încă nu a clarificat aspectele care ţin de 
determinarea proprietăţilor universului, 4 1 astfel încât a astras critici ale unor oameni 
de ştiinţă, punând la îndoială valoarea cercetărilor în această direcţiei 2 

Criticii teoriei corzilor atrag atenţia asupra numărului mare de soluţii posibile 
descrise de teoria corzilor. Potrivit lui Woit, 

"Posibila existenţă, de exemplu, a 10500 de stări diferite de vid în teoria supercorzilor, 
probabil distruge speranţa de a folosi teoria pentru a prezice orice. Dacă cineva alege 
între acest set mare doar acele stări ale căror proprietăţi sunt de acord cu observaţiile 


37 Sachdev, „Strânge and Stringy”, 44-51. 

38 Richard Dawid, String Theory and the Scientific Method, 1 edition (Cambridge: Cambridge University Press, 
2013). 

39 Paul Verhagen, „Understanding the Theory of Everything: Evaluating Criticism Aimed at String Theory” 
(Amsterdam University College, 2015), 

http://www.uva.n1/binaries/content/documents/personalpages/h/a/s. deharo/en/tab-three/tab- 
three/cpitem%5B8%5D/asset. 

40 Becker, Becker, şi Schwarz, String Theory andM-Theory, 8. 

41 Becker, Becker, şi Schwarz, 13-14. 

42 A. Zee, Quantum Field Theory in a Nutshell, 2nd Edition, 2 edition (Princeton, N.J: Princeton University 
Press, 2010). 


7 



Nicolae Sfetcu: Epistemologia teoriei corzilor în gravitaţia cuantică 


experimentale actuale, este probabil că va exista încă un număr atât de mare încât se 
poate obţine oricare valoare dorită pentru rezultatele oricărei noi observaţii .”43 

Adepţii teoriei susţin că acest lucru poate fi un avantaj, permiţând o explicaţie 
antropică naturală a valorilor observate ale constantelor fizice.44 

O altă critică se focalizează pe dependenţa teoriei de fundal, spre deosebire de 
relativitatea generală. Lee Smolin susţine că aceasta este principala slăbiciune a teoriei 
corzilor ca o teorie a gravitaţiei cuantice.45 

Soluţiile teoriei nu sunt unice, şi nu există niciun mecanism perturbativ pentru 
a selecta o soluţie particulară sau pentru a alege adevăratul vid. Astfel încât formularea 
perturbativă a teoriei corzilor îşi pierde puterea predictivă. De asemenea, nu există 
niciun mecanism perturbativ pentru a selecta soluţii care să admită spectre de energie 
scăzută care nu sunt supersimetriceri 6 

Paul Verhagen se întreabă cum ar trebui să evaluăm teoria corzilor; poate o 
teorie care are dificultăţi considerabile cu verificarea experimentală şi să fie clasificată 
ca ştiinţă? pentru a răspunde la această întrebare trebuie să analizăm originilor 
diferitelor concepte folosite în teorie, să evaluăm necesitatea unei mari teorii unificate, 
şi să ne concentrăm pe evaluarea situaţiei ei ştiinţifice. Unii susţin că teoria corzilor a 
eşuat, în timp ce alţii evidenţiază progresele sale teoretice. Există o "ruptură meta- 
paradigmatică" între experimentalişti şi teoreticieni în acest sens.47 

Chalmers consideră că o teorie trebuie să fie falsficabilă în sensul lui Popper4 8 
pentru a fi ştiinţifică: "Dacă o afirmaţie este nediferenţiată, atunci lumea poate avea 
orice proprietăţi şi poate să se comporte în orice fel, fără a intra în conflict cu 
declaraţia."49 în acest sens, teoria corzilor este considerată ca nefalsificabilă. 5 ° 
Tehnologia actuală nu este suficient de precisă pentru a elabora experimente care să 
verifice teoria corzilor. Dar teoria este "potenţial" falsifîcabilă; face anumite previziuni, 
precum existenţa unor dimensiuni suplimentare, dar acestea nu pot fi verificate, cel 


43 Peter Woit, Not Even Wrong: The Failure ofString Theory and the Searchfor Unity in Physical Law , Reprint 
edition (Basic Books, 2007), 242. 

44 Woit, 242. 

45 Lee Smolin. The Trouble With Physics: The Rise ofString Theory, The Fall of a Science, and What Comes 
Next, Reprint edition (Boston u.a: Marinei' Books, 2007), 184. 

46 Feynman et al., Feynman Lectures on Gravitation. 

47 Verhagen, „Understanding the Theory of Everything: Evaluating Criticism Aimed at String Theory”. 

48 Karl Popper, Coniectures and Refutations: The Growth of Scientific Knowledge, 2nd edition (London ; New 
York: Routledge, 2002). 

49 Alan F. Chalmers, What Is This Thing Called Science?, 3 edition (Indianapolis: Flackett Publishing Co., 1999), 
63. 

50 FI. Georgi şi Paul Davies, Grand Unified Theories, in The New Physics (Cambridge University Press, 1992). 

puţin deocamdată. Şi încă nu au fost elaborate toate consecinţele matematice ale 
axiomelor pentru a detecta eventuale conflicte cu realitatea observată. Dar se fac 
eforturi în această direcţie, şi pentru partea experimentală şi pentru cea teoretică. 

Fizicienii adepţi ai teoriei corzilor sunt acuzaţi că nu ţin seama de testabilitatea 
empirică şi înlocuiesc acest criteriu cu argumente matematice. Unele din întrebările 
fizicienilor şi filosofilor sunt: 

1. Este necesar ca o teorie să fie testibilă, sau sunt suficiente experimentele 
mentale? 

2. Este necesar ca o teorie să facă predicţii verificabile, sau este suficientă o 
testabilitate indirectă? 

3. teorie fără predicţii, doar distribuţii de probabilităţi, este considerată testabilă? 

4. Testele trebuie să fie neapărat empirice, sau verificările de consistenţă 
matematică pot fi considerate şi ele teste? 

5. Dacă din testele mentale prin reducere la absurd se obţin rezultate 
contradictorii sau inacceptabile, ce valoare au aceste teste? 

6. Când se poate solicita testabilitatea? E valabilă posibilitatea unei testări 
viitoare? 

7. Cât de importantă este testabilitatea în raport cu alte deziderate epistemice? O 
teorie uşor de testat dar cu o valoare explicativă scăzută este preferată faţă de o 
teorie netestabilă dar cu o putere explicativă mai mare? Dar dacă teoria testabilă 
este prea complicată şi cea netestabilă este simplă şi elegantă? 

8. Predicţiile noilor fenomene sunt mai importante decât pre- sau retrodicţiile 
fenomenelor deja cunoscute?s 1 

Reiner Hedrich sugereazăs 2 că insuccesul actual al teoriei corzilor s-ar putea 
datora aparatului matematic greşit ales, folosind matematica continuumului. Este 
posibil ca atunci când teoria îşi va găsi principiul fundamental, aceasta ar 
putea conduce la o bază matematică mai adecvată. O formulare independentă de 
fundal şi principiul holografic ar putea ajuta euristic în găsitea acestui principiu. Dar e 


51 Helge Kragh, „Fundamental Theories and Epistemic Shifts: Can History of Science Serve as a Guide?”, 
arXiv: 1702.05648 [physics], 18 februarie 2017, http://arxiv.org/abs/1702.05648. 

52 Reiner Hedrich, „The Internai and Externai Problems of String Theory: A Philosophical View”, Journal for 
General Philosophy of Science / Zeitschrift fiir Allgemeine Wissenschaftstheorie 38, nr. 2 (2006): 261-278. 

posibil ca principiul să nu fie găsit niciodată, eventual datorită ipotezelor de bază 
greşite. 

în prezent, teoria corzilor este programul de cercetare dominant în fizica 
teoretică a energiei înalte,53 considerată de unii oameni de ştiinţă ca fără alternative 
viabile.54 Peter Woit consideră acest statut al teoriei ca nesănătos şi în detrimentul 
viitorului fizicii fundamentale, popularitatea ei datorându-se în mare parte structurii 
financiare a mediului academic şi concurenţei acerbe a resurselor limitate.55 Roger 
Penrose exprimă opinii similare, afirmând: "Competiţia adesea frenetică pe care 
această uşurinţă de comunicare o naşte duce la efecte de bandwagon, unde cercetătorii 
se tem că vor rămâne în urmă dacă nu se vor alătura."s 6 

Pozitivişti logici au considerat că metoda ştiinţifică înseamnă deducerea 
modelelor de natură din observaţii. Teoria corzilos s-a dezvoltat iniţial pe baza unui 
fapt observat, pantele lui Regge, care în prezent nu se mai consideră ca fiind explicate 
de această teorie. Iar teoria nu a fost până în prezent confirmată prin niciun experiment 
sau observaţie empirică. Dar a continuat să se dezvolte, sesţinută de credinţa multor 
fizicieni că este mult mai bună decât teoria câmpului cuantic pentru gravitaţia cuantică, 
şi în speranţa că va ajuta la unificarea gravitaţiei cu celelalte fore fundamentale. Cei 
mai mulţi adepţi par să fie complet indiferenţi la experimente şi observaţii, fiind mai 
degrabă preocupaţi de "eleganţa" formulării matematice a teoriei.57 Din această cauză, 
o reconciliere între teoria corzilor şi pozitiviştii logici pare imposibilă.s 8 

Richard Dawid susţine că teoria corzilor se bazează pe observaţii, dar problema 
ei ar fi imensa "distanţă teoretică" între fenomenele observabile şi conceptele 
ştiinţifice. Unii cercetători susţin că principiul subdeterminării empirice a teoriilor 
ştiinţifice nu admite că această "distanţa teoretică" poate fi făcută să permită afirmaţii 
fiabile despre natură. Pentru aceasta, Dawid consideră că principiul subdeterminării 
trebuie înlocuit de argumentele care să susţină teoria corzilor. Problema acestei teorii 
este, după Dawid, arbitraritatea în alegerea principiilor sale fundamentale. Teoria are 
un anumit set de postulate fizice, dar există o eroziune continuă a acestor postulate 
care urmează o cale liniară determinată în mod unic. Astfel, Dawid afirmă că 

53 Roger Penrose, The Road to Reality: A Complete Guide to the Laws ofthe Universe, Reprint edition (New 
York: Vintage, 2007), 1017. 

54 Woit, Noi Even Wrong, cap. 16. 

55 Woit, 239. 

56 Penrose, The Road to Reality , 1018. 

57 F. David Peat, Superstrings and the Searchfor the Theory of Everything, 1 edition (Place of publication not 
identified: McGraw-Hill Education, 1989), 276. 

58 Verhagen, „Understanding the Theory of Everything: Evaluating Criticism Aimed at String Theory”. 

dezacordul dintre teoreticienii corzilor şi fizicienii fenomenologici cu privire la statutul 
corzilor dispare datorită unei schimbări dramatice a caracteristicilor teoriei ştiinţifice: 
vechea concepţie de subdeterminare a teoriilor ştiinţifice din fizica modernă a 
particulelor pierde treptat teren în faţa principiului unicităţii teoretice. Teoria corzilor 
ar induce o nouă înţelegere a ceea ce se poate numi o declaraţie ştiinţifică despre 
natură: pretenţia de unicitate teoretică este suficientă pentru adoptarea unei noi teorii 

ştiinţifice.59 

în 1995, din unificarea teoriilor corzilor a luat naştere cel mai pretenţios 
program de cercetare în gravitaţie, unificator, teoria M 11-dimensională, 60 cu scopul de 
a unifica gravitaţia cu toate celelalte forţe fundamentale din fizică. 


59 Dawid, „Scientific Realism in the Age of String Theory”. 

60 Duff, „The Theory Formerly Known as Strings”, 278 (2): 64-9. 

